หุ้นใหญ่ ITD งบฯงวด 9 เดือนขาดทุนหนักกว่า 300 ลบ.
ITD ไตรมาส 3 กำไรลดกว่า 40% อยู่ที่ 190.03 ลบ.จากปีก่อนมีกำไร 324.33 ลบ.ขณะที่งวด 9 เดือนแรกขาดทุน 370.76 ลบ.จากปีก่อนมีกำไร 591.24 ลบ.สาเหตุที่ 9 เดือนแรกขาดทุนเนื่องจากมีค่าใช้จ่ายบริหาร-ค่าเผื่อหนี้สงสัยจะสูญเพิ่มขึ้น 
17 พ.ย. 2558

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีกำไรสุทธิ 190.03 ล้านบาท หรือมีกำไรสุทธิ 0.036 บาทต่อหุ้น ลดลง 41% จากช่วงเดียวกันของปีก่อนที่มีกำไรสุทธิ 324.33 ล้านบาท หรือมีกำไรสุทธิ 0.0667 บาทต่อหุ้น
ขณะที่ผลการดำเนินงานช่วง 9 เดือนแรกขาดทุนสุทธิ 370.76 ล้านบาท หรือมีกำไรสุทธิ 0.0702 บาทต่อหุ้น จากช่วงเดียวกันของปีก่อนที่มีกำไรสุทธิ 591.24 ล้านบาท หรือมีกำไรต่อสุทธิ 0.1216 บาทต่อหุ้น
ทั้งนี้ ผลการดำเนินงานที่มีกำไรลดลง เนื่องจากมีค่าใช้จ่ายในการบริหารเพิ่มขึ้น อีกทั้งขาดทุนจากอัตราแลกเปลี่ยนในงวดเก้าเดือนแรกของปี ประกอบกับบริษัทตั้งค่าเผื่อหนี้สงสัยจะสูญในงวดเก้าเดือนแรกของปี 2558 เพิ่มขึ้นจากการตั้งหนี้สูญของบริษัทย่อยในต่างประเทศที่ยุติกระบวนการอนุญาโตตุลาการกับเจ้าของงานเพื่อตกลงรับชาระหนี้ที่ค้างชาระมาเป็นเวลานาน